text: Cimber starter rute til Tel Aviv i Israel
  02 juli 2010 kl. 09.19
  Tel Aviv er Cimber Sterlings første ikke-europæiske destination.
  Cimber Sterling forventer, at den nye destination vil tiltrække både
  forretningsrejsende og ferierejsende. 
  - Vi er det eneste selskab, som flyver til Israel fra Danmark i vinterhalvåret, og vi forventer, at en lang række turister
  vil besøge Israel, samtidigt med at forretningsfolk får en direkte forbindelse, siger Lars Bording, kommerciel direktør i Cimber
  Sterling.
  Priserne starter fra 895 kroner.
  